**УВЕДОМЛЕНИЕ**

**На основание чл. 4, ал. 1 от Наредбата за условията и реда за извършване на ОВОС*****(ДВ. бр.25/2003г., с изм.)* „ХИМЕЛ ИНЖЕНЕРИНГ” ЕООД, Варна, ул. „Цар Иван Страцимир”, № 2, уведомява засегнатото население, че има ново инвестиционно предложение за „Изграждане на 72 бр. еднофамилни жилищни сгради – по 6 във всеки имот в ПИ 10135.5043.4901; 10135.5043.4902; 10135.5043.4904; 10135.5043.4905; 10135.5043.4906; 10135.5043.4907; 10135.5043.4908; 10135.5043.4909; 10135.5043.4910; 10135.5043.4912; 10135.5043.4913; 10135.5043.4914**  **с обща площ 43396 кв.м. по ККР на гр. Варна, район „Аспарухово”, местност „Карач борун” (СО „Боровец”, южно от т.н. стопанския двор). Предложението е в съответствие с ОУП на гр. Варна.**

**Технически и градоустройствени показатели: плътност на застрояване – 30%; озеленяване – минимум 40%, като ¼ - дървесна растителност; етажност – до 3. За имотите са разработени и утвърдени ПУП-ПРЗ.**

**Предвидена е нова улица между устройствените зони Жкн и Жкн1 по ОУП на гр. Варна. Ще бъдат разширени съществуващите улици, прилежащи към територията от юг и от запад. Предложението ще има връзки със съществуващите в района електро и В и К мрежи.**

**Територията на ИП попада в границите на пояси II и III на СОЗ на минерални водоизточници ''Тх-15'', "С-29", "Р-54х" и "Р-179х-Осеново",в границите на пояс ІIІ на СОЗ на Вн-35х Кранево.**

**Не се засягат защитени територии и защитени зони. Най-близо са разположени защитени зони - „Галата”, 0,3 км. Предложението няма трансгранично въздействие.**

**Използваните природни ресурси при строителството – за материали, произведени от полезни изкопаеми: пясък, варовик, нефт и др. По време на строителството ще се има периодично отрицателно шумово въздействие. Ще се генерират строителни отпадъци, по-голямата част от които ще се разделя за по-нататъшно оползотворяване или рециклиране. Изкопаните земни маси ще се оползотворяват в имотите или ще се извозват за депониране. Ще има краткотрайно отделяне на вредни вещества във въздуха от двигателите на строителната техника и на прах. Емисиите във въздуха при експлоатацията ще зависят от намеренията на бъдещите застройчици. Битовите отпадъци ще се третират в съответствие с действащата в община Варна система. Отпадъчните битово-фекални води ще се пречистват в локални ПСОВ – по една във всеки имот.**

**За повече информация – моб.тел.: 0879 13 17 77, Борислав Беков.**

**Становища и мнения относно предложението се приемат в РИОСВ-Варна, 9000 ул. Ян Палах, № 4, кметство „Аспарухово” и на адреса на фирмата в 14-дневен срок от уведомяването.**

**Дата на уведомяването: 22.03.2024г.**